section_heading: Karakteristike
paragraph_text: Sve do kraja 1960-ih godina život u Guáricu bio je određen stočarstvom po Llanosu. Nakon završetka velikih melioracijskih radova na Rijeci Guárico pored grada Calaboza, dobijeno je više od 20.000 hektara plodnih oranica. Tako da je danas Guárico jedan od najvećih proizvođača riže, siraka i kukuruza u Venezueli. Također se uzgaja pamuk, manioka, grah, paradajz, duhan i krmno bilje. Istraživanje nafte također ima značajnu ulogu u ekonomiji te države.